Lehen Judu-Erromatar Gerra

Lehen Judu-Erromatar Gerra edo judu matxinada handia (;  ), Judean bertokoek Erromatar Inperioaren aurkako egindako hiri matxinada nagusietako (Judu-Erromatar Gerrak) lehena izan zen, Kristo ondorengo 66 eta 73 urteen artean gertatu zena —bigarrena Kitosen Gerra (115-117) eta hirugarrena Bar Kokhbaren matxinada (132-135) izan ziren—. 66. urtean hasi zen, erromatar eta juduen arteko tirabira erlijiosoek eragina. Zerga-objekzioak egoera zaildu zuen eta Gessius Florus gobernadoreak tenplua arpilatu zuen. Horrek matxinada indarberritu eta Herodes Agripa II.ak eta erromatar ofizilek hiria utzi zuten. Beth Horongo guduan matxinoek 6.000 legionario hil zituzten eta XII. Fulminata legioak bere arranoa galdu zuen. Gauzak horrela, Neronek Vespasiano jeneralari matxinada betiko amaitzea eskatu zuen eta hark 67an Galilea inbaditu zuen. Errefuxiatuek hiriburua bete zuten baina Erromaren egoera politiko nahasiak operazioak geldiarazi zituen. Matxinada 70. urtean amaitu zen,  Titok zuzendutako legioek Jerusalem setiatu eta erraustu zutenean. Legionarioek Jerusalemgo tenplua arpilatu eta su eman zioten; judu gotorleku nagusiak, batez ere 73. urtean Masada, hondatu eta biztanleriaren zati handi bat sarraskitu eta esklabo bihurtu zuten.

 Erreferentziak 

 Kanpo estekak 

Kategoria:Erromatar Inperioak parte hartu zuen gerrak
Kategoria:Erlijio gerrak
Kategoria:60ko hamarkadako gatazkak
Kategoria:70eko hamarkadako gatazkak
Kategoria:Matxinada juduak
Kategoria:Lehen Judu-Erromatar Gerra
Kategoria:Judea (erromatar probintzia)